Edwin van Ankeren

Edwin van Ankeren (født 13. august 1968) er en nederlandsk tidligere fotballspiller. Han var betraktet som et stort talent, og da han ble kjøpt av PSV Eindhoven var prisen rundt 18 millioner kroner, noe som den gang var betraktet som en høy overgangssum. I Norge er han mest kjent fra sin tid i Odd Grenland, dit han kom sommeren 2001, først på lån, senere permanent, og ble ut sesongen 2003. Etter dette var han spillende trener for 2.-divisjonsklubben Tollnes, som han forlot av personlige årsaker i 2005.

Han ga seg som fotballspiller i 2006, og er i dag hjelpetrener for FC Omniworld i nederlandsk Førstedivisjon (nivå 2). Han har etter karrieren som fotballspiller også drevet et treningsstudio i Amsterdam og arbeidet ett år som konsulent for en kjemisk bedrift. Han var også et av flere alternativer som ny trener for Odd Grenland før sesongen 2008, og han har fortsatt et nært forhold til klubben.

I Odd ble han raskt en favoritt blant supporterne, og allerede i sin første sesong i klubben ble han kåret til årets spiller av supporterklubben Oddrane i 2001. Da han spilte for Eendracht Aalst ga klubben ut sangen «Ik dans voetbal» («Jeg danser fotball») med Van Ankeren som vokalist.

Klubbkarriere 

* Kun seriekamper.

Referanser 

Nederlandske fotballspillere
Fotballspillere for FC Zwolle
Fotballspillere for KSK Beveren
Fotballspillere for RWD Molenbeek
Fotballspillere for PSV Eindhoven
Fotballspillere for KFC Germinal Beerschot
Fotballspillere for EA Guingamp
Fotballspillere for Odds ballklubb
Fotballspillere for Almere City FC
Personer fra Amsterdam
Fødsler i 1968
Utenlandske fotballspillere i Norge